Budapesten ülésezik az Interpol
Hétfõn Budapesten elkezdõdött az Interpol egy hétig tartó közgyûlése a Kongresszusi Központban. A közgyûlés kiemelt témája lesz a terrorizmus elhárítása.
Az Interpol közgyûlését elsõ alkalommal rendezik meg Magyarországon. Az egy hétig tartó rendezvényre 140 ország mintegy 650 delegáltja érkezett a magyar fõvárosba. Az Interpol 70. közgyûlésének témáit megváltoztatták a szeptember 11-i amerikai események miatt: a gyûlésen kiemelt téma lesz a terrorizmus elhárításának és védekezésének módszerei. A terrorizmus elleni küzdelemben - amennyiben a tagállamok megegyeznek - a világ elsõ nemzetközi határozata születhet meg a konferencián. A további témák között szerepel a szervezett bûnözés elleni harc koordinálása és e küzdelem hatékonyságának fokozása. Ugyancsak külön napirendi pont foglalkozik az illegális emberkereskedelemmel, a drog és fegyvercsempészettel. A szoftverbûnözés is önálló témaként szerepel. Már az elsõ napon, hétfõn, dönt a közgyûlés arról, hogy 179 tagállamként felvételét kérõ Jugoszlávia teljes jogú tagjává válhat-e a világszervezetnek. A téma különös érdeklõdésre tart számot a Dél-szláv újságírók részérõl, ahonnan több mint 35-en delegáltatták magukat a rendezvényre.

A megnyitó ünnepségen az Interpol elnöke, Jesus Espigares Mira mellett jelen lesz Ronald K. Noble, a szervezet fõtitkára. Ünnepi beszédet mond Orbán Viktor miniszterelnök és az elnökségben helyet foglal Pintér Sándor belügyminiszter. Az Interpol elnöke keményen elítélte az egyesült államokbeli terrortámadásokat, illetve minden terrorcselekményt, és szolidaritását fejezte ki az érintettekkel. Jesus Espirages Mira arról is szólt, hogy az Interpol közgyûlésén a sajnálatos események után még fokozottabban koncentrálnak a terrorizmus elleni harc témájára és döntést is hoznak az ellene való fellépés kérdésében.

A világ legnagyobb rendõri szervezetének közgyûlése miatt forgalomkorlátozások léptek életbe többek között az I. kerületben, a belvárosban és a konferencia helyszíne közelében, a XII. kerületben. A BKV az Alkotás és a Hegyalja út érintett területein közlekedõ 139-es, 8-as, 12-es és 112-es jelzésû autóbuszainak megállóit vasárnap áthelyezte.

[origo]
Interpol Budapest közgyûlés kiemelt téma terrorizmus Kongresszusi Központ